หุ้นเอเชียร่วงยกแผงวิตกเศรษฐกิจจีนโตชะลอตัวหลังตัวเลขภาคอุตสาหกรรม-ค้าปลีกต่ำคาด!
หุ้นเอเชียร่วงยกแผงวิตกเศรษฐกิจจีนโตชะลอตัวหลังตัวเลขภาคอุตสาหกรรม-ค้าปลีกต่ำคาด!
14 ธ.ค. 2561

ผู้สื่อข่าวรายงานว่า ตลาดหุ้นเอเชียเปิดลบในวันนี้ หลังจากตลาดหุ้นยุโรปปิดร่วงลง และตลาดหุ้นสหรัฐปรับตัวผันผวนเมื่อคืนนี้ หลังจากเช้าวันนี้มีการเปิดเผยข้อมูลเศรษฐกิจจีนซึ่งทั้งการผลิตภาคอุตสาหกรรม ยอดค้าปลีก และการลงทุนในสินทรัพย์ถาวร
โดยเบื้องต้น สำนักข่าวซีเอ็นบีซี (CNBC) เปิดเผยว่า ผลผลิตภาคอุตสาหกรรมเดือนพฤศจิกายนขยายตัว 5.4% จากปีก่อนซึ่งต่ำกว่านักวิเคราะห์คาดการณ์เอาไว้ที่ 5.9% ขณะที่ยอดค้าปลีกเพิ่มขึ้น 8.1% ต่ำกว่าที่นักวิเคราะห์คาดการณ์ไว้ว่าจะเพิ่มขึ้น 8.8% อย่างไรก็ตามจีนมีสินทรัพย์ถาวรที่เพิ่มขึ้น 5.9% สูงกว่าที่คาดการณ์ไว้ที่ 5.8%
ทั้งนี้ ตัวเลขที่มันเพิ่มขึ้นคาดว่าเป็นผลมาจากยอดการส่งออกที่เพิ่มขึ้นก่อนที่จะมีเรืองปัญหากับสหรัฐในเรื่องกำแพงภาษี โดยมองว่าตัวเลขเศรษฐกิจจะแย่ลงหลังจากนี้ หากปัญหาของทั้งสองฝ่ายยังไม่คลี่คลาย
โดย ดัชนี PSE Composite ตลาดหุ้นฟิลิปปินส์เปิดวันนี้ที่ 7,506.40 จุด ลดลง 16.52 จุด, -0.22% ดัชนี SSE Composite ตลาดหุ้นจีนเปิดวันนี้ที่ 2,627.28 จุด ลดลง 6.77 จุด, -0.26% ดัชนี HSI ตลาดหุ้นฮ่องกงเปิดวันนี้ที่ 26,219.00 จุด ลดลง 305.35 จุด, -1.15% ดัชนี FTSE STI ตลาดหุ้นสิงคโปร์เปิดวันนี้ที่ 3,087.46 จุด ลดลง 23.62 จุด, -0.76%
อีกทั้งดัชนี TAIEX ตลาดหุ้นไต้หวันเปิดวันนี้ที่ 9,818.95 จุด ลดลง 39.81 จุด, -0.40% ดัชนี FBMKLCI ตลาดหุ้นมาเลเซียเปิดวันนี้ที่ 1,670.05 จุด ลดลง 5.95 จุด, -0.36% ดัชนี NIKKEI 225 ตลาดหุ้นญี่ปุ่นเปิดวันนี้ที่ 21,638.96 จุด ลดลง 177.23 จุด, -0.81%  ดัชนี KOSPI ตลาดหุ้นเกาหลีใต้เปิดวันนี้ที่ 2,095.64 จุด เพิ่มขึ้น 0.09 จุด, +0.00%
 
 